als_Latn dik_Latn tur_Latn
Mjeku i Bayernit e krahason Robbenin me një bolid të F1
Arjen Robben duhet të trajtohet si një motor i një bolidi të Formula 1 – thotë mjeku i Bayern Munichut, Hans-Wilhelm Muller-Wohlfahrt.
31-vjeçari ka pasur probleme të shumta me lëndime më herët gjatë karrierës, mirëpo gjatë kohës sa ishte te Real Madridi, ai iu nënshtrua trajtimit me një mjek specialist (osteopat), për të lënë pas vetes lëndimet e shpeshta.
Dhe qëkur u transferua në Allianz Arena, karriera e tij ka shkuar vetëm në ngritje.
“Arjenin mund ta krahasojmë me një motor të Formula 1. Ai duhet kontrolluar para secilës ndeshje”.
“Dhe kur e merr dritën e gjelbër, atëherë nuk ndalet”, ka deklaruar mjeku. /Telegrafi/
als_Latn als_Latn als_Latn als_Latn als_Latn als_Latn